**OBRTNIČKA ŠKOLA BJELOVAR**

**DR.A.STARČEVIĆA 26**

**BJELOVAR**

**OIB 49440198469**

**Korisnik pr.19038**

**OBRAZLOŽENJE UZ IZVJEŠTAJ O IZVRŠENJU**

**FINANCIJSKOG PLANA OBRTNIČKE ŠKOLE BJELOVAR**

**01.01.2024.-31.12.2024. god**

**Razdjel: 17 UPRAVNI ODJEL ZA DRUŠTVENE DJELATNOSTI I OBRAZOVANJE**

**Glava: 2 Srednjoškolsko obrazovanje**

Obrtnička škola Bjelovar posluje u skladu sa Zakonom o odgoju i obrazovanju u osnovnoj i srednjoj školi te Statutom škole. Škola je proračunski korisnik, te vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu.

Godišnji izvještaj o izvršenju financijskog plana Obrtničke škole Bjelovar za 2024. godinu sastavljen je prema odredbama Zakona o proračunu (NN 144/21, NN 85/23 ) i Pravilnika o polugodišnjem i godišnjem izvještaju o izvršenju proračuna (NN 24/13, 102/17, 1/20, 147/20 i 85/23).

Odgovorna osoba za zastupanje Obrtničke škole Bjelovar je ravnatelj škole Dejan Ivković, dok je osoba odgovorna za popunjavanje obrazaca, te obrazloženje uz izvještaj o izvršenju je voditelj računovodstva Andrijana Poljan.

Obrtnička škola Bjelovar je ovlašteni posrednik temeljem rješenja Ministarstva rada i mirovinskog sustava Kl: UP/I-102-02/14-01/03, Ur. broj: 524-03-02-01/3-14-3 od 18. lipnja 2014. godine za zapošljavanje svojih redovnih učenika, te redovnih učenika drugih srednjoškolskih ustanova sa sjedištem u Bjelovarsko-bilogorskoj županiji temeljem sklopljenih sporazuma. Škola obavlja poslove posredovanja za povremeni rad učenika za vrijeme zimskog, proljetnog i ljetnog odmora. Vlastite prihode koje ostvaruje Učeničkim servisom čine 95,00% ukupnih prihoda, dok ostalih 5,00% čine ostali prihodi od najma prostora za aparate za tople napitke, prodaja otpadnog željeza, te naplata izdavanja duplikata svjedožbi polaznicima škole.

1. **SADRŽAJ I OBUHVAT ISKAZIVANJA PODATAKA**

Sastavni dio Godišnjeg izvještaja o izvršenju Financijskog plana Obrtničke škole Bjelovar za 2024. godine čine:

1. **Opći dio godišnjeg izvještaja o izvršenju financijskog plana** koji čini Račun prihoda i rashoda i Račun financiranja na razini odjeljka ekonomske klasifikacije, prema izvorima financiranja i prema funkcijskoj klasifikaciji, te izvještaj računa financiranja prema ekonomskoj klasifikaciji u posebnom prilogu od stranice 1 do 12
2. **Posebni dio godišnjeg izvještaja o izvršenju financijskog plana** iskazan po organizacijskoj i programskoj klasifikaciji na razini odjeljka ekonomske klasifikacije u posebnom prilogu od stranice 13 do 26
3. **Posebni izvještaj u godišnjem izvještaju o izvršenju financijskog plana** koji se odnosi na korištenje sredstava fondova Europske unije, te izvještaj o stanju potraživanja i dospjelih obveza , te o stanju potencijalnih obveza po osnovi sudskih sporova iskazan na stranicama 27 do 28
   1. **Obrazloženje ostvarenje prihoda i primitaka, rashoda i izdataka**

**PRIHODI POSLOVANJA**

Financijskim planom i rebalansom za razdoblje od 01.01.2024. – 31.12.2024. godine predviđeni su ukupni prihodi poslovanja u visini od 1.296.493,00 eura, dok su isti ostvareni u iznosu od 1.309.233,34 eura, odnosno 100,98% više od plana. Preneseni su i viškovi prihoda iz 2023. godine u iznosu od 24.089,94 eura.

U 2024. godini došlo je do promjene u prenesenom rezultatu poslovanja za 2023. godinu zbog povrata ostalih, neiskorištenih sredstava dobivenih od Agencije za mobilnost i programe EU za Erasmus+ projekt „Mladi obrtnici u Europi“ u iznosu od 1.756,00 eura. Prema Zahtjevu AMPEU i Naloga za isplatu izvršen je povrat sredstava prema Agenciji za mobilnost i programe EU. Sada preneseni višak iznosi 23.628,11 eura.

**Skupina 63- Pomoći iz inozemstva i od subjekata unutar općeg proračuna**

Prihodi od pomoći iz inozemstva i od subjekata unutar općeg proračuna sastoje se od

* tekuće pomoći iz državnog proračuna koje se odnose na plaće zaposlenih, nagrade za zaposlene , otpremnine, darove, pomoći, doprinosi za plaće u iznosu 1.107.599,36 eura. U 2024. godine bile su isplaćene dvije otpremnine u vrijednosti 4.577,83 eura, te jubilarnih nagrada u iznosu 4.102,80 eura, neiskorišteni godišnji odmor 3.497,94 eura, pomoć za rođenje djeteta 441,44, pomoć za smrt roditelja 441,44 eura, uskrsnica 3.700,00 eura, božićnica 11.100,00 eura, dar djeci 3.000,00 eura, higijenski ulošci 13,34 eura, sudske takse 33,18 eura, te uplate za invalide ranijih godina 7.140,11 eura, povrat u ministarstvo.
* uplata Ministarstva znanosti i obrazovanja za knjige u knjižnici u iznosu 600,00 eura
* Za novi projekt Erasmus+ „ Obrtnici bez granica“ za koje smo dobili uplatu 80% po u iznosu 24.023,20 eura, te program mobilnosti E-twiting za troškove edukacije zaposlenice u iznosu 561,98 eura.

Ovaj prihod ostvaren je sa 128,43% od plana za 2024. godinu. Razlog povećanja donošenje novog zakona o plaćama i Uredbe o nazivima radnih mjesta, uvjetima za raspored i koeficijentima za obračun plaća u javnim službama (NN 22/2024 od 26.02.2024.), te povećanje osnovice za obračun plaće, koja je povećana za 5% u odnosu na isto razdoblje prethodne godine.

**Skupina 64- Prihod od imovine**

Prihod od imovine odnose se na kamate na depozite po viđenju po transakcijskom računu,

znatno su povećane u odnosu na prethodnu godinu jer na računu smo tokom godine imali znatna sredstva, što od uplate od projekata, što od zarade od učeničkog servisa, koju nismo utrošili u 2024. godini, već ćemo to realizirati u 2025. godini.

Unutar ove skupine prihoda nalaze se kamate za 2024. godine u iznosu 9,81 eura.

**Skupina 65- Prihodi od upravnih i administrativnih pristojbi, pristojbi po posebnim propisima i naknada**

Ovi prihodi su namjenski, a odnose se na osiguranje učenika, mape za naukovanje u iznosu 3.496,90 eura.

**Skupina 66- Prihodi od prodaje proizvoda i robe te pruženih usluga i prihoda od donacija**

Obrtnička škola je posrednik zapošljavanja svojih učenika, ali i za sve učenike srednjih škola na prostoru Bjelovarsko bilogorske županije.

Vlastiti prihodi ostvareni su u iznosu 50.584,77 eura, a čine ih:

* vlastiti prihodi od usluge posredovanja Učeničkog servisa u iznosu 48.203,90 eura
* prihodi od najma prostora za automate za tople i hladne napitke 716,67 eura
* prihodi od izrade duplikata dokumenata o završenoj školi 465,00 eura
* prihod od prodaje otpadnog željeza 1.139,20 eura

ovi prihodi ostvareni su za 18,51% više u odnosu na izvršenje prethodne godine, u odnosu na tekući plan manje je za 0,25%, jer prihod od najma prostora za automat za tople i hladne napitke nisu uplatili račun za prosinac 2024. godine.

**Skupina 67- Prihodi iz nadležnog proračuna i od HZZO-A temeljem ugovornih obveza**

Ovi prihodi sastoje se od :

* financiranje redovne djelatnosti škole od strane Bjelovarsko bilogorske županije ( za režijske troškove, nabavu opreme, prijevoz zaposlenika, te ostale tekuće obveze za redovan rad Ustanove ) u iznosu 110.420,00 eura, sredstva su povećana u odnosu na 2023. godinu, Odlukom od 22.02.2024. godine.
* financiranje e-tehničara 3.189,78 eura
* financiranje učenika na natjecanju 1.870,40 eura

Ovaj prihod ostvaren je sa 96,55% od plana za 2024. godinu.

**Skupina 68-Kazne, upravne mjere i ostali prihodi**

Ostvaren ostali prihod je namjenski, a odnosi se na prihod povrata za službeno putovanje nakon obračunatog putnog naloga u razdiobi troškova prijevoza od druge škole u iznosu od 290,00 eura.

**RASHODI POSLOVANJA**

Rashodi poslovanja iznose 1.283.912,95 eura, što čine 95,39% manje od plana, te 124,42% više u odnosu na prethodnu godinu ( razred 3 i 4 ). Rashodi poslovanja su manji u odnosu na planirano, jer se nije uspjelo realizirati potrošnja vlastitih sredstava, koja će biti utrošena u 2025. godini.

**Skupina 31- Rashodi za zaposlene**

Ova skupina rashoda odnosi se na zaposlene u iznosu od 1.133.520,37 eura, što je 99,97% manje u odnosu na plan.

**Skupina 32- Materijalni rashodi**

Materijalni rashodi ostvareni su u iznosu 136.160,37 eura što je 76,49% od plana.

U strukturu materijalnih rashoda najznačajniji su rashodi za zaposlene troškove prijevoza na posao, službena putovanja koja su znatno veća u odnosu na prethodnu godinu, bilo je više stručnih usavršavanja, ali i seminara. U tu skupinu spadaju i troškovi za zaposlene za projekt Erasmus+, planirano je bilo za 2024. godinu, ali će se realizirati u 2025. godini.

Rashodi za materijal i energiju manji su zbog energetske obnove, jer nismo imali grijanje na plin, već se je ugrijavalo putem električnih grijalica.

Rashodi za usluge manji su od planiranih, jer se nisu utrošila vlastita sredstva za obnavljanje podova u učionicama, već će se to realizirati u 2025. godini.

Komunalne usluge, zdravstvene usluge, računalne usluge povećane su zbog porasta cijena usluga.

Naknade troškova izvan radnog odnosa su smanjene u odnosu na plan, jer se projekt Erasmus+ „Mladi obrtnici u Europi“ realizirao u manjem iznosu od ugovorenog, te smo još po tom projektu imali povrat sredstava u iznosu 1.756,00 eura, koja nismo iskoristili. Isto tako planirana sredstva za novi projekt Erasmus+ „Obrtnici bez granica“ realizirano će biti u 2025. godini.

**Skupina 34- Financijski rashodi**

U ovoj skupini rashoda nalaze se bankarske usluge, zatezne kamate. Zatezne kamate smanjene su jer više nemamo sudskih presuda.

Financijski rashodi ostvareni su u iznosu od 1.217,63 eura , što je manje u odnosu na prethodnu godinu 34,41%.

**Skupina 38- Ostali rashodi**

Ova skupina se odnosi na namjenski projekt higijenski ulošci u iznosu 18,89 eura.

**Skupina 42- Rashodi za nabavu proizvedene dugotrajne imovine**

Rashodi za nabavu nefinancijske imovine ostvareni su 39,71% u odnosu na plan, a razlog jer stroj za vježbe učenika nije nabavljen, već će biti nabavljen u 2025. godini, radi se o CNC alatnoj glodalici u vrijednosti 22.000,00 eura, njena dostava, montaža i puštanje u rad.

**1.2.** **Obrazloženje prijenosa viška/manjka financijskog plana**

Preneseni višak prihoda iz 2023. godine iznosi ukupno 25.384,11 eura, te je raspoređen u plan rashoda prema Odluci Školskog odbora.

**U 2024. godini došlo je do promjene u prenesenom rezultatu poslovanja za 2023. godinu zbog povrata ostalih, neiskorištenih sredstava dobivenih od Agencije za mobilnost i programe EU za Erasmus+ projekt „Mladi obrtnici u Europi“ u iznosu od 1.756,00 eura. Prema Zahtjevu AMPEU i Naloga za isplatu izvršen je povrat sredstava prema Agenciji za mobilnost i programe EU. Sada preneseni višak iznosi 23.628,11 eura.**

Ostvareni višak prihoda u 2024. godini iznosi 53.020,13 eura, a sadrži:

* uplaćena sredstva po projektu Erasmus+ „Obrtnici bez granica“ u iznosu =24.023,20 eura
* ostatak sredstva od projekta Erasmus+ „Mladi obrtnici u Europi“ u iznosu =666,14 eura
* uplaćena sredstva od ostvarenih prihoda od obavljanja poslova vlastite djelatnosti Učenički servis u iznosu =28.330,79 eura

Manjak prihoda nastao je u iznosu od 4.071,63 eura, za obaveze decentraliziranih sredstava nastalih zbog nedobivanja prihoda za pokriće nastalih troškova.

Ukupno višak prihoda koji se prenosi u 2024. godinu, nakon pokrića manjka je 48.948,50 eura.

**1.3 Stanje novčanih sredstava na dan 31.12.2024.**

Obrtnička škola Bjelovar ima račun otvoren kod Privredne banke d.d. Zagreb, stanje po račun s početka godine 01.01.2024. je 34.850,13 eura, a ukupno stanje novčanih sredstava po svim izvorima financiranja na kraju godine 31.12.2024. iznose 57.110,49 eura, te se prenose u novu godinu 2025. godinu. Tablica prikazuje stanje novčanih sredstva po izvorima financiranja.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Stanje novčanih sredstava na dan 01.01.2024.** | **Stanje novčanih sredstava prema izvorima financiranja na dan 31.12.2024.** | | | | | | | | | |
| **Opći prihodi i primici (1)** | **Donacije (2)** | **Vlastiti prihodi (3)** | **Posebne namjene (4)** | **EU Pomoći (5)** | **Ostale pomoći (5)** | **Refundacije (6)** | **Prihod od prodaje nefinancijske imovine (7)** | **Namjenski primici od zaduživanja (8)** | **UKUPNO STANJE NOVČANIH SREDSTAVA NA DAN 31.12.2024.** (zbroj svih izvora) |
| 1. | 2. | 3. | 4. | 5. | 6. | 7. | 8. | 9. | 10. | 11. |
|  | | | | | | | | | | |
| 34.850,13 | 0 | 0 | 32.421,15 | 0 | 24.689,34 | 0 | 0 | 0 | 0 | 57.110,49 |

* 1. **Obrazloženje posebnog dijela financijskog plana –**

**programi i aktivnosti**

**PROGRAM: P1 SREDNJOŠKOLSKO OBRAZOVANJE – REDOVNA DJELATNOST (vlastita sredstva)**

Ostvarenje za materijalne rashode i financijske rashode, za nabavu proizvedene dugotrajne imovine, te plaće i ostale naknade za zaposlene iznosi 97,50% odnosno 1.139.003,65 eura-a od planiranih 1.168.166,00 eura.

**A A000283 REDOVNA DJELATNOST SŠ – VS KORISNIKA**

Za materijalne rashode, ostale nespomenute rashode, nabavu opreme, isplatu plaće za redovan rad, prekovremeni rad, plaće po sudskim presudama i ostalih prava zaposlenika, isplate nagrada djelatnicima za rad u učeničkom servisu za koje su planirana sredstva, isplate se vrše kada se dobije suglasnost za isplatama od nadležnog proračuna, a to je pred kraj godine. Nakon dobivene suglasnosti utrošeno je 27.617,88 eura od planiranog iznosa od 56.077,00 eura, što je 49,25% izvršenja. Razlog što se u 2024. godini nije obavila sanacija podova u učionici, te nabavu novog stroja CNC alatne glodalice koja će biti realizirana u 2025. godini. Preneseni je višak vlastitih prihoda u 2025. godinu u iznosu od 28.330,79 eura, koji će služiti za pokriće radova i nabavu stroja.

Rashodi za posebne namjene planirani su u iznosu 3.743,00 eura, a ostvareni u iznosu 3.786,41 eura što je 101,16% planiranog iznosa. Ti rashodi odnose se na rashode koje djeca podmiruju za nabavu mapa za praktičnu nastavu, te osiguranja. Školski izleti nisu bili planirani, niti izvršeni u 2024. godini.

Rashodi za zaposlene koji se dobivaju iz Riznice i ministarstva ostvareni su u iznosu od 99,93% , a iznose planirano 1.108.346,00, a izvršeno 1.107.599,36 eura.

Za sve gore navedeno planirano je 1.168.16,00 eura, a utrošeno 1.139.003,65 eura, odnosno 97,50% planiranih rashoda.

**PROGRAM: P16 SREDNJOŠKOLSKO OBRAZOVANJE- DECENTRALIZACIJA**

Utrošeno je 110.420,00 eura, ili 100,00 % od planiranih 110.420,00 eura i raspoređeno je za materijalne i financijske rashode, rashode za investicijsko i tekuće održavanje, te za nabavu proizvedene dugotrajne imovine.

**A A000204 REDOVNA DJELATNOST SŠ-dec**

Utrošeno je 105.392,57 eura, u odnosu na planiranih 105.995,00 eura, što je 99,43% od planiranog iznosa. Nastala razlika od 602,43 eura utrošeno je za nabavu osnovnog sredstva, te je tu razlika između planirane nabave nefinancijske imovine od 602,43 pokrivena iz rashoda poslovanja. Sredstva koja su planirana iz decentraliziranih sredstva nisu više utrošena, već su raspoređene između redovne djelatnosti i nefinancijske imovine.

Škola je jedino za naknade troškova zaposlenima utrošila 86,6% planiranog rashoda, zbog potrebnog stručnog kadra morali smo zaposliti iz udaljenijih mjesta što su neki osim osnovne cijene prijevoza morali obračunavati i oporezivi dio. Rashodi za službena putovanja su povećana za 44,23%, a odnose se na dodatna usavršavanja, polaganja stručnih ispita.

Rashodi za materijal i energiju iznose 33.978,71 eura, u odnosu na prethodnu godinu 34.320,19 eura, što je 99,01%. Nabava uredskog materijala, materijal za tekuće održavanje, sitan inventar znatno je povećan zbog porasta cijene na tržištu , u prosjeku preko 50%. U odnosu na to rashodi za energiju smanjeni su u odnosu na prethodnu godinu za 23,62%, razlog tome što Škola nije imala omogućeno grijanje plinom, te se je ugrijavala pomoću električnih grijalica. Vrijednost sitnog inventara znatno je povećana zbog nabavki grijalica za grijanje učionica.

Rashodi za usluge povećani su za 11,24%, razlog tome su povećanje cijena komunalnih usluga, zdravstvene usluge, računalne usluge.

Financijski rashodi su veći za 10,83%, u odnosu na prethodnu godinu, razlog tome su povećane cijene bankarskih usluga.

Škola za nabavu postrojenja i opreme potrošila je 5.027,43 eura, što iznosi 13,61%, više u odnosu na planiranih 4.425,00 eura.

**PROGRAM: P17 – SREDNJOŠKOLSKO OBRAZOVANJE – IZNAD STANDARDA**

Sredstva izvornog dijela proračuna su planirana u iznosu od 67.314,00 eura, dok je ostvarenje 34.489,30 eura ili 51,24%. Ovaj program odnosi se na županijska natjecanja, kulturne i javne djelatnosti škole, sufinanciranje e-tehničara, pomoćnici u nastavi, projekti erasmus+ „Mladi obrtnici u Europi“ i „Obrtnici bez granica“. Ostvarenje je manje od planiranog zbog projekta „Obrtnici bez granica“ biti će realiziran u 2025. godini, a rashodi su planirani u 2024. godini. U 2025. godinu na kontu viška prenosi se dobiveni iznos 24.023,20 eura, koji će služiti za pokriće manjka u 2025. godine.

**A A000075 ŽUPANIJSKA NATJECANJA SŠ**

Utrošeno je 1.870,40 eura, odnosno 99,97% od planiranih 1.871,00 eura. Taj iznos se odnosi na natjecanja učenika koja su sudjelovala na natjecanjima, a potrebna su za nabavku potrebnog materijala, kotizacija. Isto tako natjecanja su organizirana početkom godine, odnosno u drugom dijelu polugodišta.

**A A000076 KULTURNE I JAVNE DJELATNOSTI ŠKOLA SŠ**

Škola je imala planirane troškove promidžbe škole u iznosu 2.847,00 eura, za Dan škole utrošeno je u iznosu 2.846,53 eura ili 99,98% koje nisu bila predviđena planom, a za koje je dobila suglasnost pročelnice za utroškom. Škola je bila organizator za Dan maturanata, te su stoga troškovi povećani za 795,01% u odnosu na prethodnu godinu. Sredstva za pokriće troškova povodom Dana maturanata dobivena je od nadležnog proračuna.

**A A000300 SUFINANCIRANJE E- TEHNIČARA U SŠ**

Škola je dobila na korištenje informatičku opremu od CARNET-a vezano za kurikularnu reformu za koju je morala osigurati osobu za održavanje opreme. Imenovan je djelatnik škole sa kojim je sklopljen ugovor o djelu, te njegova mjesečna naknada iznosi ukupno 289,98Eur-a. Tako je u za njega utrošeno 3.189,78 eura, odnosno 91,14% od ukupnog plana 3.500,00 eura.

**T T000103 „ŠKOLSKA SHEMA – SŠ“**

Za navedeni projekt u 2024.godini sredstva nisu planirana niti ostvarena, jer se projekt više ne provodi u 2024. godini.

**T T000150 POMOĆNICI U NASTAVI – UZ POTPORU SVE JE MOGUĆE – FAZA V**

Škola ima jednog upisanog učenika s posebnim potrebama, te mu je potreban pomoćnik u nastavi. Sredstva za isplatu plaće pomoćnika osigurana su od strane udruga, te obračun i isplate plaće za školsku godinu 2024/2025 Škola nema obaveze obračunavanja i isplate.

Za školsku godinu 2023/2024 plaće i ostale naknade pomoćnika rebalansom je planiran iznos 8.123,00 eura dok je izvršenje 8.122,75 eura ili 100% plana.

**T T000173 „MLADI OBRTNICI U EUROPI“**

U sklopu mobilnosti programa Europske unije Obrtnička škola zadovoljila je sve uvjete, te dobila bespovratna sredstva za posjet i rad školi i obrtnicima u Europskoj uniji. Ovo je naš prvi takav projekt koji je realiziran u travnju 2024. godini. Škola je u 2023. godini dobila 80% predviđenih sredstava za troškove u iznosu 20.320,00 eura . Nakon realizacije projekta utrošeno je 17.897,86 eura, a ostatak iznosa od 2.422,14 eura smo nakon završnog izvješća iznos 1.756,00 eura morali vratiti u Agenciju za mobilnost i programe EU za Erasmus+ projekt, te u 2024. godini morali promijeniti preneseni rezultat poslovanja za 2023. godinu, a 666,14 eura ostaje nam za idući projekt.

**T T000188 „OBRTNICI BEZ GRANICA“**

Nakon uspješno obavljenog prvog projekta Erasmus+ zatražili smo i sudjelovanje u novom projektu Erasmus+ koji nam je odobren, te uplaćena sredstva 80% od vrijednosti projekta u iznosu od 24.023,20 eura. Projekt će se realizirati u periodu od 09.03.2025. do 23.03.2025. godine posjet školi u Pragu, dok drugi dio će sudjelovati u travnju posjet školi i poslodavcima u Njemačkoj. Iznos koji je planiran po projektu je 30.029,00 eura.

**T T000200 „ETWINNING – PROJEKT MOBILNOSTI „**

U sklopu projekta mobilnosti programa Etwinnig odnosi se na edukaciju zaposlenice škole. Sredstva su planirana u iznosu od 624,00 eura, dok se realiziralo 561,98 eura, za 9,94% manje od planiranog.

* 1. **Izvještaj o korištenju sredstava fondova Europske unije**

Obrtnička škola Bjelovar u razdoblju od 01. siječnja 2024. do 31. prosinca 2024. zadovoljila je sve uvjete te ostvarila bespovratna sredstva za drugi projekt „Obrtnici bez granica“ , te im je isplaćeno 80% vrijednosti projekta u iznosu od 24.023,20 eura. Projekt će biti realiziran u 2025. godine.

Prvi projekt „ Mladi obrtnici bez granica „ realiziran je u 2024. godini posjet školi u Sloveniji, te edukacija pratitelja u Češkoj. Edukacija pratitelja Češkoj odnosi se na novi projekt koji će biti realiziran u 2025. godini. Po prvom projektu ukupno uplaćena sredstva iznose 18.564,00 eura, od ukupno ugovorenih sredstva u iznosu od 25.400 eura, a utrošena su u iznosu od 17.897,86 eura. Ostatak od 666,14 eura će se prenesti na novi projekt.

* 1. **Izvještaj o zaduživanju na domaćem i stranom tržištu novca i kapitala**

Obrtnička škola Bjelovar u razdoblju od 01. siječnja 2024. do 31. prosinca 2024. godine nije se zaduživala na domaćem niti na stranom tržištu novca i kapitala, kao ni u prijašnjim godinama, tako da nema iskazanih obveza.

* 1. **Izvještaj o danim zajmovima i potraživanjima po danim zajmovima**

Obrtnička škola Bjelovar u razdoblju od 01. siječnja 2024. do 31. prosinca 2024. godine nije davala zajmove, kao ni u prijašnjim godinama, tako da nema iskazanih potraživanja.

* 1. **Izvještaj o stanju potraživanja i dospjelih obveza**

Obrtnička škola Bjelovar u razdoblju od 01. siječnja 2024. do 31. prosinca 2024. godine ima iskazana potraživanja u iznosu od 1.097,41 eura. Potraživanja po kojima ostvarujemo prihode su naplaćena u 2024. godini.

Nepodmirenih dospjelih obveza Obrtnička škola nema.

Iskazane obveze za rashode poslovanja iznose 99.485,31 eura, obaveze su s krajem 2024. godine nedospjele, a od toga iznosa najveći je udio nedospjelih obaveza koje se odnose na plaću za prosinac 2024. godine u iznosu 90.491,20 eura, isplaćena 09.01.2025. godine, regres za Ljubić Igora u iznosu 300,00 eura, isplaćeno 27.01.2025. godine, E-tehničar 289,98 eura, isplaćen 14.01.2024. godine.

Ostali rashodi poslovanja ( najam dvorane, uredskog materijala, materijal i dijelovi za tek. i inv. održavanje i usluge tek i invest.održavanje, poštarina, računalne usluge, naknada za korištenje računa u banci) 8.404,13 eura koji dospijevaju u prvom mjesecu 2025. Međusobne obveze proračunskih korisnika se odnosi na obveze za plaćanje računa za struju i plin kojeg Tehnička škola Bjelovar pola iznosa refundira Obrtničkoj školi što za 12. mjesec iznosi 1.543,38 eura, te obveze za bolovanje preko 42 dana 242,14 eura, za 2024.godinu je izvršena kompenzacija bolovanja koja se odnosila na kompenzaciju za 2023. i do 30.09.2024. godine. 9.638,50 eura.

* 1. **Izvještaj o stanju potencijalnih obveza po osnovi sudskih sporova**

Obrtnička škola Bjelovar u razdoblju od 01. siječnja 2024. do 31. prosinca 2024. godine nema potencijalnih obveza po osnovi sudskih sporova.

U Bjelovaru, 27.03.2025.

Voditelj računovodstva: Zakonski predstavnik:

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ANDRIJANA POLJAN DEJAN IVKOVIĆ